Larry Zierlein

Larry Zierlein (født 12. juli 1945 i Norton, Kansas) er en amerikansk fotballtrener på high school, college og i NFL.


== Biografi ==
Zierlein vokste opp i Lenora, Kansas. Etter to år i United States Marine Corps mellom 1966 og 1968, inkludert et opphold i Vietnam i 1967, gikk han på Fort Hays State College. Han spilte defensive end ved Fort Hays i 1969 før han ble uteksaminert i 1971.


=== Trenerkarriere ===
Zierlein la ut på sin karriere som trener i 1970, som graduate assistant og linebackers coach ved sitt alma mater. Etter to år som trener ved Fort Hays State, tilbrakte han de påfølgende seks sesongene (1972–1977) som en assistenttrener ved videregående skoler i Texas. I 1978 returnerte han til college football ved University of Houston, hvor han var offensive line coach i ni sesonger.I 1987 fikk Zierlein sin første profesjonelle erfaring som assistent for Arena Football League-laget Washington Commandos. Da Commandos tok en pause året etter tok Zierlein en jobb ved Tulane, hvor han fortsatte i tre sesonger før han returnerte til profesjonell idrett med en jobb for New York/New Jersey Knights i National Football Leagues World League of American Football. Han var offensive coordinator under Mouse Davis og offensive line coach for Knights. Da Knights ble nedlagt i 1992 returnerte Zierlein til college, da med LSU Tigers.
Zierlein tilbrakte to år ved LSU, som offensive line coach under hovedtrener Curley Hallman. I 1995 returnerte han til Tulane hvor han tilbrakte to år under Tommy Bowden. I 1997 begynte han som trener ved University of Cincinnati som run game coordinator og offensive line coach under Rick Minter.
I 2001 fikk Zierlein sin første jobb i NFL med Cleveland Browns. Han var Browns' offensive line coach i fire sesonger under Butch Davis. Bruce Arians, som Zierlein senere jobbet med for Pittsburgh Steelers, var offensive coordinator i tre av Zierleins sesonger i Cleveland. Etter en pause på ett år returnerte han til sporten i 2006, som assistant offensive line coach for Buffalo Bills under Dick Jauron.
Da Mike Tomlin ble ansatt som Pittsburgh Steelers' nye hovedtrener i 2007 tok han med seg Zierlein til Pittsburgh som offensive line coach. Tomlin og Zierlein hadde tidligere jobbet sammen i 1999 og 2000 med Cincinnati Bearcats. Amos Jones, som var Steelers' assistant special teams coach, hadde også jobbet med dem for Bearcats. Zierlein mistet jobben 6. januar 2010.Zierlein fikk en del uønsket oppmerksomhet i 2007, da han ved et uhell videresendte en upassende e-post til et stort antall ansatte på høyt nivå i NFL, inkludert til NFLs kommissær Roger Goodell. E-posten, som Zierlein hadde mottatt fra klubbens pro personnel coordinator Doug Whaley, inneholdt blant annet en pornografisk video. Zierlein beklaget uhellet, og ble ikke disiplinert av ligaen eller av laget.


=== Privatliv ===
Zierlein og hans kone, Marcia, har tre barn og flere barnebarn. Sønnen Lance er en radiovert som diskuterer sport på radiostasjonen Sports talk 790 i Houston, og er en skribent for NFL.com. Deres andre sønn Mike er assistenttrener ved Cypress Ridge High School i Houston, Texas.


== Referanser ==


== Eksterne lenker ==
A Closer Look at Larry Zierlein's Career, Behind the Steel Curtain (Pittsburgh Steelers Blog), 30. juni 2008